Diari Oficial de la Generalitat Valenciana


Sumari del DOGV 1895, del 03-11-1992 (1992/800437)

RESOLUCIÓ de 18 d'agost de 1992, del Conseller d'Obres Públiques, Urbanisme i Transports, per la qual aprova definitivament el programa d'actuació urbanística de Rafalcaid i emet informe favorable sobre el pla parcial de Rafalcaid, de Gandia.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1895

Data del DOGV
:   03-11-1992

Secció del DOGV
:   ALTRES DISPOSICIONS

Número del document
:   1992/800437


Data del document
:   18-08-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 18 d'agost de 1992, del Conseller d'Obres Públiques, Urbanisme i Transports, per la qual aprova definitivament el programa d'actuació urbanística de Rafalcaid i emet informe favorable sobre el pla parcial de Rafalcaid de Gandía.  
El Conseller d'Obres Públiques, Urbanisme i Transports, el 18 d'agost de 1992, va adoptar l'acord que transcrivim tot seguit:  
Vistos els expedients tramesos per l?Ajuntament de Gandia relatius al programa d'actuació urbanística i al pla parcial de Rafalcaide i  
Vist que l?Ajuntament de Gandia aprovà inicialment, el 27 de març de 1991, el programa d?actuació urbanística i al pla parcial esmentats i, després del període pertinent d'informació al públic, durant el qual es presentaren nou al·legacions, s'aprovaren provisionalment els instruments de planejament esmentats, en data 9 de gener de 1992;  
Vist que els projectes contenen les determinacions recollides als articles 16 de la Llei del Sòl, 72 del Reglament de Planejament i 219 del Reglament de Gestió, pel que fa al programa d'actuació urbanística, i les recollides als articles 13 de la Llei del Sòl i 45 del Reglament de Planejament, pel que fa al pla parcial;  
Vist que Gandia té un Pla General d'Ordenació Urbana que la Comissió Territorial d'Urbanisme va aprovar definitivament en la sessió del 21 de juliol de 1983;  
Vist que el Conseller d'Obres Públiques, Urbanisme i Transports, en la Resolució adoptada el 14 d'abril de 1992, va acordar suspendre l'aprovació definitiva del programa d'actuació urbanística de Rafalcaid de Gandia fins que l'ajuntament esmene les deficiències substancials que consisteixen a haver-hi hagut una ruptura del procediment legalment establert per a la tramitació correcta, i també de recollir les determinacions indicades en l'informe d'onze de febrer de 1992 emès per la Demarcació de Carreteres de l'Estat del Ministeri d'Obres Públiques i Transports;  
Vist que el ple de l'Ajuntament de Gandia, en la sessió del 2 de juliol de 1992, va adoptar l'acord d'esmenar totes les deficiències assenyalades en la resolució del Conseller d'Obres Públiques, Urbanisme i Transports, i que va trametre la documentació, la qual va fou registrada en aquests serveis territorials amb data 24 de juliol de 1992;  
Vist que amb data 30 de juliol de 1992 es presenta en els serveis territorials de la Direcció General d'Urbanisme i Ordenació Territorial la documentació que esmena les deficiències detectades i que la Comissió Territorial d'Urbanisme va indicar;  
Atés que a la vista de la documentació presentada es dedueix que l'Ajuntament de Gandia ha esmenat les deficiències de procediment que hi ha, i també les detectades pel que fa a la gestió del procediment d'execució;  
Atès que el representant de l'administració perifèrica de l'Estat en la Comissió Territorial d'Urbanisme va fer constar que s'havia fet l'esmena de les deficiències detectades en l'informe d'onze de febrer de 1992 de l'organisme esmentat;  
Atés que, d'acord amb l?informe tècnic favorable dels serveis territorials d'aquesta Direcció General d'Urbanisme i Ordenació Territorial, s'ha esmenat l?esmentada deficiència;  
Atés que, de conformitat amb el que disposa el Decret 137/1990, relacionat amb el Decret 116/1991, ambdós del Consell de la Generalitat Valenciana, la competència per a l'aprovació del Programa d?actuació Urbanística correspon al Conseller d'Obres Públiques, Urbanisme i Transports, ja que l'aprovació del pla parcial correspon al mateix ajuntament;  
Per tot açò, resolc:  
Aprovar definitivament el programa d'actuació urbanística de Rafalcaid i emetre informe favorable sobre el pla parcial de Rafalcaid, de Gandia.»  
Contra aquesta resolució que posa fi a la via administrativa es pot interposar, en el termini d'un mes des de la publicació, un recurs de reposició davant del Conseller d'Obres Públiques, Urbanisme i Transports, i també qualsevol altre recurs que el recurrent considere escaient.  
València, 22 d'octubre de 1992. - El Secretari General: Francisco Puerto Burzuri.